Jacques de Billy

Jacques de Billy (født 18. mars 1602 i Compiègne; død 14. januar 1679 i Dijon) var en fransk jesuitt, astronom og matematiker.

De Billy studerte ved jesuittkollegier i Champagne og underviste i matematikk der. For eksempek underviste han i 1629/30 i Pont-à-Mousson og studerte teologi der, og fra 1631 til 1633 underviste han i Reims. En av hans studenter der var Claude Gaspard Bachet de Méziriac. Deretter underviste han i Grenoble, i Chalons, Langres, Sens og fra 1665 til 1668 i Dijon, der Jacques Ozanam var blant hans studenter.

De Billy korresponderte med Pierre de Fermat om tallteori. En samling av problemer fra Fermats brevAlle er gått tapt, på ett nær. André Weil Number theory from Fer, s. 46. med et essay ave Billy om Fermats tallteori ble offentliggjort av Fermats sønn Samuel i et appendiks til den posthume utgivelse av Fermats Diofant-utgave i 1670 (Doctrinae analyticae inventum novum). De gir innblikk i Fermats matematiske fremgangsmåte ved løsningen av diofantiske ligninger.

De Billy offentliggjorde en trkke matematiske avhandlinger og lærebøker.

Han offentliggjorde også astronomiske tabeller, for eksempel over formørkelsene mellom 1656 og 1693. Han tok avstand fra astrologi og de overtroiske forestillinger som gjerne dukket opp i formindrelse med kometer.

Månekrateret Billy er oppkalt etter ham.

 Skrifter 
 Abrégé des préceptes d'algèbre, 1637
 Nova geometricae clavis algebra, 1643
 Tractatus de proportione harmonicae, 1658
 Diophantus geometria sive opus contextum ex arithmetica et geometria simul, 1660
 Inventum Novum er å finne i Fermat, Oeuvres, III (utgitt av Paul Tannery), Paris 1896, s. 325-398

 Referanser 

Kategori:Franske astronomer
Kategori:Franske matematikere
Kategori:Franske jesuitter
Kategori:Franske katolske prester
Kategori:Personer fra Compiègne
Kategori:Fødsler i 1602
Kategori:Dødsfall i 1679